CELEX: 32011D0198
Language: sl
Date: 2011-03-30 00:00:00
Title: 2011/198/EU: Izvedbeni sklep Komisije z dne 30. marca 2011 o spremembi Sklepa 2011/44/EU o nekaterih zaščitnih ukrepih proti slinavki in parkljevki v Bolgariji (notificirano pod dokumentarno številko C(2011) 2023)  Besedilo velja za EGP

31.3.2011   
            
            
               SL
            
            
               Uradni list Evropske unije
            
            
               L 85/10
            
         IZVEDBENI SKLEP KOMISIJE
   z dne 30. marca 2011
   o spremembi Sklepa 2011/44/EU o nekaterih zaščitnih ukrepih proti slinavki in parkljevki v Bolgariji
   (notificirano pod dokumentarno številko C(2011) 2023)
   (Besedilo velja za EGP)
   (2011/198/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Januarja 2011 so bili v Bolgariji potrjeni primer slinavke in parkljevke pri divjem prašiču in številni izbruhi navedene bolezni pri rejnih živalih. Zato je Bolgarija sprejela ukrepe v okviru Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke (3).
            
         
               (2)
            
            
               Poleg tega je bil sprejet Sklep Komisije 2011/44/EU z dne 19. januarja 2011 o nekaterih zaščitnih ukrepih proti slinavki in parkljevki v Bolgariji (4), saj je bilo nujno okrepiti nadzorne ukrepe, ki jih je sprejela Bolgarija. Navedeni sklep se uporablja do 31. marca 2011.
            
         
               (3)
            
            
               Bolgarija je 19. marca 2011 prijavila izbruh slinavke in parkljevke pri govedu, ki se je paslo v občini Sredets v regiji Burgas, zahodno od občine Malko Tarnovo, kjer je bil 31. januarja 2011 prijavljen zadnji izbruh.
            
         
               (4)
            
            
               Zato je treba uporabo ukrepov iz Sklepa 2011/44/EU podaljšati do 30. junija 2011.
            
         
               (5)
            
            
               Sklep 2011/44/EU je zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V členu 16 Sklepa 2011/44/EU se datum „31. marca 2011“ nadomesti z datumom „30. junija 2011“.
   Člen 2
   Ta sklep je naslovljen na države članice.
   
      V Bruslju, 30. marca 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 306, 22.11.2003, str. 1.
   
      (4)  UL L 19, 22.1.2011, str. 20.